Eesti üks armastatumaid näitlejaid Ita Ever tähistas Draamateatris oma 80. sünnipäeva etendusega «Augustikuu», sama osatäitmine tõi näitlejannale ka aasta parima naisnäitleja preemia.  Juubelietendusele kutsus Ita Ever inimesed, keda ta peab enda jaoks tähtsaks ning kes on temaga aastakümnete jooksul koos töötanud ja õppinud.  Ever lõpetas 1953. aastal Moskvas riikliku teatriinstituudi ehk Gitise ning ta on olnud ligi 60 aastat  Draamateatri näitleja. Samas on ta mänginud väga palju ka estraadil, mängufilmides ja esinenud raadio kuuldemängudes.  Postimees